google/wiki40b huggingface dataset:
Nord-Gyeongsang

Geografi

Provinsen er en del av den koreanske regionen Yeongnam og grenser i øst til Japanhavet, i før av Sør-Gyeongsang og i vest av provinsene Nord-Jeolla og Nord-Chungcheong. I nord ligger provinsen Gangwon. Om sommeren er provinsen trolig det varmeste stedet i landet, noe sopm skyldes at området er omgitt av høye fjell; Taebaekfjellene i nordøst og Sobaekfjellene i vest. Mot sør åpner landskapet seg. En viktig del av landskapet er Nakdongelva som renner i nord-sør-retning mot Koreastredet i sør. Elva har sin kilde i Taebaekfjellene. Øya Ulleungdo i Japanhavet er også en del av provinsen, sammen med Dokdo.

Kultur

Nord-Gyeongsang erstedet for det tidligere koreanske kongedømmet Silla og har av den grunn beholdt mye av sin kulturelle tradisjon. Mange av landets kunstnere, politikere og intellektuelle kommer herfra.

Næringsliv

Innenfor landbruket dominerer avlinger av ris, bønner, poteter og bygg. Daegu er kjent for sine epler. I ulike deler av provinsen dominerer meierivirksomhet og sjømatproduksjon. Ellers finnes både stålverk, elektronikk- og tekstilindustri. Utover dette dominerer servicenæringene. Havna i Pohang er utgangspunkt for fergeruter til Japan, Russland og Nord-Korea.

Administrativ oppdeling

Nord-Gyeongsang er delt opp i ti byer (si) og 13 fylker (gun).
Marco Vigerio della Rovere

Bakgrunn

Han var sønn av Ubano Vigerio og Nicoletta Grosso della Rovere, en niese av pave Sixtus IV  . På grunn av morens adelsslekts betydningfikk han tillegg til etternavnet Vigerio også morens etternavn - della Rovere.

Fransiskaner, prest

Vigerio studerte teologi i Savona.  Han sluttet seg til fransiskanerkonventualene mens hans grandonkel Francesco della Rovere (den fremtidige pave Sixtus IV) var ordenens generalminister. I den forbindelse endret han sitt fornavn, som egentlig var Emmanuele, til Marco, til minne om sin onkel, Marco Vigerio, som var biskop av Noli.
Han ble så presteviet. I 1471 ble han studium ved abbediet Santa Giustina i Padova og professor i teologi ved universitetet i Padova.  I 1474 ble han professor i teologi  ved La Sapienza i Roma.

Biskop, erkebiskop

6. oktober 1476, ble han biskop av Senigallia. Han ble teolog for det pavelige hushold i 1484. 24. januar 1502 ble han forflyttet til bispedømmet Ventimiglia; og innehadde dette embedet til 1511. Han var guvernør av Castel Sant'Angelo fra 12. november 1503 til 31. juli 1506.  I 1506 ble han erkebiskop av Trani.

Kardinal

Han ble kreert til kardinal i september 1507 av sin onkel pave Julius II. Det var hans femte konsistorium. 
Fra 20. september 1508 til mars 1514 var han guvernør av Capranica i Lazio.  Han var engasjert i pavens kriger mot Venezia og hertug Alfons av Ferrara, og beviste sin store militære begavelse ved erobringen av Concordia den 17. desember 1510 og beleiringen av Mirandola i januar 1511. 
I 1511 fratrådte han embetet i Sinigaglia da han ble utnevnt til suburbikarbispedømmet Palestrina, et embede han avstod i 1513 til fordel for sin nevø og navnebror Marco Vigerio (død 1560). 
Ved Det femte Laterankonsil i 1512 ledet han en rekke kommisjoner, blant annet en for reform av den romerske kurie. Under konsilet spilte hans apologia for Julius II en betydelig rolle for avvisningen av det skismatiske motkonsilet i Pisa året før. Konsilet godtok riktignok ikke hans forslag til kalenderreform, men han forsket videre på saken. Dette var lenge før Luigi Lilio tok opp de samme tankene og utviklet det som ble den gregorianske kalender (innført ved pavelig dekret 1582).
Som teolog forfattet kardinal Vigerio mange verker om Jesu Kristi liv, lidelse og oppstandelse, og arbeider om [[[St. Veronika|Santa Veronikas svetteduk]] og Longinus' lanse. Hans teologi antas å ha influert Rafaels maleri La disputa del sacramento; kardinalen opptrer til høyre i maleriet, med fransiskanerhabitt og kardinalshatt.
Tenn lampa

Tenn lampa er et musikkalbum med Tove Karoline Knutsen, utgitt i 1992.
Bierbrouwerij de Koningshoeven

Bierbrouwerij de Koningshoeven er et nederlandsk trappistbryggeri grunnlagt i 1884 innenfor veggene til klosteret Onze Lieve Vrouw van Koningshoeven i Tilburg (Berkel-Enschot).

Historie

Klosteret åpnet et bryggeri i 1884 for å finansiere klosteret og bidra til veldedige formål. På tross av dette målet ble bryggeriet drevet som ett kommersielt firma. Klosteret eide også flere barer i området og produserte også pils under Trappist navnet i tillegg til flere andre merker. I 1969 lisensierte klosteret bryggeriet til Artois (nå InBev). I 1980 ble avtalen med Artois avsluttet og munkene gikk tilbake til å brygge selv. Etterhvert introduserte bryggeriet flere varianter, først Dubbel og Tripel i 1987, og i 1992 introduserte de Blond. I perioden mellom 1993 og 2000 markedsførte bryggeriet også en variant kalt Enkel. Bryggeriet produserer også verdens eneste Trappist witbier. Bryggeriet produserte tidligere også ølet Jopen.
Bryggeriet begynte å eksportere ølet sitt i 1985, og i 1989 ble bryggeriet modernisert.
Fra 1980 frem til 1999 ble bryggeriet drevet av munkene. På grunn av problemer for de aldrende munkene å drive bryggeriet, ble det opprettet ett datterselskap underlagt det store og kommersielle bryggeriet, Bavaria. I 1999 begynte det nye firmaet å overta den daglige driften, men de leide bygninger og utstyr fra klosteret.
Som ett resultat av denne avtalen oppsto det en uenighet med den Den Internasjonale Trappist Foreningen, organisasjonen som forvalter merkevaren Trappist. De mente at denne nye typen av drift var i strid med reglementet for hvilke varen som kunne merkes Autentisk Trappist Produkt logoen. Selv om ølet fortsatt ble brygget innenfor klosterets murer mente man at avtalen med Bavaria var for kommersiell. Som ett resultat av dette avsluttet Bavaria sin bruk av Trapist-logoen 1. desember 1999. Bryggeriet fortsatt derimot å merke ølet sitt som Trappistøl.
Etter en lengre studie av alle involverte parter, og en oppdatering av avtalen mellom klosteret og bryggeriet fikk ølet igjen lov til å preges med trappist-logoen fra 9. september 2005. Som en del av denne avtalen har munkene igjen tatt en mer aktiv kontroll av den daglige driften.

Bryggeriet

Av de syv trappistbryggeriene er Koningshoeven det som er mest kommersielt. Bryggeriet drives for tiden av De Koningshoeven NV,ett datterselskap til bryggeriet Bavaria, men bygningene og utstyret eies av klosteret. Munkene ved klosteret bestemmer over bryggeprosessen, men bryggeriet tar seg av bedrifts-delen. Klosteret har også en bar, en butikk og ett museum.
Bryggeriet har tillatt at ledig kapasitet brukes til å brygge andre øl. Wieckse Witte og Chimay har blitt brygget her tidligere.
Som med andre trappistbryggerier eksisterer kun bryggeriet for å finansiere klosteret.
Tidligere ble bryggeriet kaltDe Schaapskooi, og dette navnet brukes fortsatt uformelt i området.
Lindsey Buckingham

Biografi

Buckinghams musikalske karriere startet da han traff Stevie Nicks på high school, hvor de startet bandet Fritz Rabyne Memorial Band. Senere fikk dette paret en platekontrakt under bandnavnet Buckingham Nicks. De fikk sin første utgivelse i 1973 som ikke solgte etter forventningene. Til tross for dette fikk de et tilbud av Mick Fleetwood for å bli faste medlemmer av Fleetwood Mac på nyttårsaften 1974. Med Buckingham og Nicks som medlemmer fikk gruppen en stilendring, og deres neste utgivelse, Fleetwood Mac (1975) ble en storselger, mens den neste utgivelsen etter denne i Rumours (1977) ble en av de mest solgte platene gjennom tidene. 
På midten av 1980-tallet forlot han Fleetwood Mac til fordel for soloprosjekter, hvor han blant annet gav ut for to soloutgivelser og var med på å lage musikken til filmen Hjelp, vi må på ferie. Han deltok også på veldedeighetsprosjektet USA for Africa og ble kreditert for låta «We Are the World». Han ble for øvrig fast medlem av Fleetwood Mac igjen i 1997, men deltok i 1992 på en konsert med bandet for å spille låta «Don't Stop», som var valgt av daværende president Bill Clinton som sin kampanjelåt. 
Buckingham fikk sparken fra Fleetwood Mac i 2019.
Føroya Fiskimannafelag

Føroya Fiskamannafelag (Færøyenes Fiskerforening) er en fagforening for fiskere på Færøyene. Den ble stiftet i 1911, og er dermed Færøyenes nest eldste fagforening. Símun Pauli úr Konoy og Rasmus Rasmussen ble første henholdsvis formann og organiasasjonssekretær, selv om begge var lærere. Símun Pauli úr Konoy hadde på sin side hjulpet fiskerne i Gøta med å skrive brev til samtlige andre færøyske bygder for å avtale et stiftelsesmøte. Jákup í Jákupsstovu var senere organiasjonssekretær 1954–1971.
Absolutt blåmandag

Handling

Jon (Ingar Helge Gimle) og Siri Lill (Britt Elisabeth Haagensli) er et par som har vært sammen mesteparten av sine førti år lange liv, selv om de fortsatt ikke er gift. Jon arbeider i en avis, og drikker tungt, mens hun er en respektert frisør som arbeider for deres felles venn Birger. Jon, vanligvis med en flaske i hånda, har for vane å være på feil sted til feil tid. Siri, som er lei av at Jon drikker, bestemmer seg for å forlate ham og flytte hjem til foreldrene en fredag da Jon har tatt en fredagspils med gutta (som ble til ti, med den følgen at Jon kommer alt for sent hjem, og de ikke rekker å besøke Siri Lills foreldre slik de har lovet). Jon drikker bare verre, og leiligheten blir til et rottereir mens hun er borte. Lørdag blir plutselig til mandag, og i leiligheten er det en rekke personer Jon ikke kjenner. Siri Lill bestemmer seg for å flytte hjem igjen, og det er da den absolutte bakrusen begynner.

Priser og nominasjoner

Absolutt blåmandag vant prisene for årets mannlige skuespiller (Ingar Helge Gimle) og årets kvinnelige skuespiller (Brit Elisabeth Haagensli) under Amanda-utdelingen i 1999. Filmen ble i tillegg nominert i kategoriene årets mannlige skuespiller (Gard B. Eidsvold) og årets norske spillefilm.
Parnipinae

Utseende

Arten ligner sterkt på en gallveps og ble lenge tatt for å tilhøre denne familien. Den er 1,6-3,7 millimeter lang, hodet er kort og bredt, nesten så bredt som kroppen. Antennene består av 13-14 ledd. Kroppen er kledt med fine, korte hår og er noe matt. Thorax er stor, pronotum bredt og rundet med flere korte lengdefurer. Bakkroppen er forholdsvis liten, flattrykt fra sidene. Vingene har årer helt ut i spissen (en lengdeåre når nesten vingespissen).

Levevis

Parnipinae er parasitoider. Parnips nigripes utvikler seg inne i galler på valmuer som er laget av en gallveps i slekten Barbotinia, som den snylter på.
I Got Stoned and I Missed It

«Jeg ble full og gikk glipp av hele greia» med Øystein Sunde

Øystein Sunde ga ut en norsk coverversjon med tittelen «Jeg ble full og gikk glipp av hele greia» høsten 1975 på Sundes musikkalbum Hurtbuller i hvit saus i Sverige.
Sunde skrev selv den norske teksten som er nærmest direkte oversatt. Som nevnt skildrer Silversteins originaltekst misbruk av dop, mens Sundes norske tekst tar for seg misbruk av alkohol. Da Hurtbuller i hvit saus skulle lanseres, regnet Sunde med at hans oversatte tekst ville automatisk bli godkjent av de som satt på rettighetene til sangen, uavhengig om han beskrev misbruk av dop eller alkohol. Men det viste seg at teksten ikke ble godkjent nettopp på grunn av denne forskjellen. Derfor måtte albumet bli trukket vekk fra markedet, men allikevel ble noen eksemplarer solgt.
Henning Larsen (1889–1971)

Liv

Han var sønn av de norske utvandrerne Peter Laurentius Larsen (1833–1915) og Ingeborg Astrup (1846–1923).
Fra 1939 var han professor i engelsk ved Universitetet i Illinois, hvor han var dekan fra 1947 til 1953 og provost fra 1953 til 1957.
I 1931 utga han An old Icelandic Medical Miscellany i Det norske Videnskaps-Akademis skriftserie. Dette var en samling av gamle legebøker på islandsk fra middelalderen, som var funnet ved Royal Irish Academy i Dublin. Han mente håndskriftene opprinnelig stammet fra Munkeliv kloster i Bergen.
Bryting under samveldelekene 1986

Bryting under samveldelekene 1986. Bryting var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det var trettende gangen som bryting var med på programmet i Samveldelekene. I lekene i 1986 ble det konkurrert i ti vektklasser i bryting, kun for menn. Canada ble beste nasjon med ni gullmedaljer foran England med en.
Magical Mystery Tour (sang)

Bakgrunn

McCartney dro til USA 3. april 1967 siden hans kjæreste Jane Asher var der på jobb og hadde bursdag to dager senere. På sin tur tilbake til London, fikk han idèen som en TV-film hvor The Beatles var på en mystisk tur ved kysten. Han skrev ned skisser og planer mens han var på flyet. Noen dager senere møtte han de andre medlemmene for å vise fram sin nye ide.

Innspilling

En drøy måned før albumet Sgt. Pepper's Lonely Hearts Club Band ble utgitt, var gruppen i gang allerede 25. april 1967 med sitt nye prosjekt i Abbey Road Studios. En del tid ble brukt på å øve, men etter hvert spilte de inn tre tagninger med elektrisk gitar (George Harrison), akustisk gitar (Lennon), trommer (Ringo Starr) og piano (McCartney). Siden firesporsteipen ble full av opptak, ble de nødt til å få opptakene overført til en ny teip hvor alle instrumentene havnet på et spor mot (fra før av) fire.
26. april 1967 la McCartney på bass. Både Lennon, McCartney, Harrison, Starr og assistentene Mal Evans og Neil Aspinall bidro med perkusjon som kubjelle, maracas og tamburin, skarptromme og tam-tromme. Til sist var det «roll up» koret som Lennon, Harrison og McCartney tok seg av. Dermed var også denne firesporsteipen full også, og de trengte to nye ledige spor. Derfor ble bass og koret overført til et spor, mens de resterende instrumenter (inkludert perkusjon) opptok et annet spor på den nye teipen.
27. april 1967 ble et nytt kor av Lennon, Harrison og McCartney lagt på samtidig som sistnevte sang inn sin solist-stemme. Disse opptakene ble gjort på lavere hastighet.
3. mai 1967 hadde de besøk av fire trompetister ved navn David Mason, Elgar Howarth, Roy Copestake og John Wilbraham. Mason hadde fra før spilt piccolo-trompet på «Penny Lane». McCartney prøvde å fortelle og nynne hva slags arrangement han ønsket, men i stedet tok heller musikerne seg en te-pause i kantina mens McCartney og produsent George Martin prøvde seg fram. Til slutt ble Howarth så lei, og fant på et arrangement selv. Det ble til at Howarths ide ble brukt.
Det siste som ble lagt på var trafikklyder, men dette ble lagt på under remiks arbeid. EMIs lydarkiv ble benyttet og det som ble brukt, var Volume 36: Traffic Noise Stereo.

McCartneys offisielle fremførelser av «Magical Mystery Tour»

McCartney har spilt «Magical Mystery Tour» på sine turnèer i 1993, 2005, 2009, 2010, 2011 og 2012. Han debuterte med den 18. februar 1993 i Milano. Et opptak fra 23. mars 1993 i Sydney ble inkludert på Paul is Live. McCartney spilte den også 4. juni 2012 i Buckingham Palace i forbindelse med Dronning Elisabeth IIs diamantjublieum.
Holt gravplass

Holt gravplass i Kongsvinger ble innviet 20. juni 2004.  Gravplassen består av et inngjerdet område med et enkelt klokketårn og en driftsbygning. Dette skal være eneste gravplass i Norge utenom Voksen kirkegård i Oslo som tilbyr Bahai-begravelser.
Vigslingen av gravplassen samt det opprinnelige navnevalget — Holt kirkegård — har vakt kritikk i enkelte medier.
Det kriminalitetsforebyggende råd

Tilsvarende myndigheter i resten av Norden

Tilsvarende organ i Sverige heter Brottsförebyggande rådet, i Danmark Det Kriminalpræventive Råd og i Finland Rådet för brottsförebyggande.
Plane

Navnet

Navnet Plane stammer ifølge Sophie Wauer av det gammelpolabiske plony og betegner en elv som flyter i flatlandet. Plony er et jevnt, flatt og ufruktbart land. Det var bosatt slavere i det gamle gau Ploni og landsbyen Planow vest for elveløpet mellom Reckahn og Göttin er oppkalt etter elven. Oppkallingen fremgår av et gavebrev av Otto V av Brandenburg der han i 1279 forlener området til Brandenburg an der Havel. I Karl IV's landbok ble området nevnt som øde (tota deserta).

Elveløpet

Elven har sin kilde i Landkreis Potsdam-Mittelmark i kommunen Rabenstein som ligger i naturparken Hoher Fläming. Kilden finnes ca 10 kilometer vest for Niemegk og mindre enn to kilometer vest for Raben.
Planes løp går først forbi Rabensteinborgen og passerer deretter Rädigke, Flämings eldste landsby. Deretter går elven nordover, slik at den etter noen kilometer går videre i Baruth urstrømdal. Langs ruten finnes bosettingene Linthe og Brück. Nord for urstrømdalen og elveløpet hever Zauche seg. Plane flyter gjennom Belzig kulturlandskap til Golzow og derette videre nordover til Breitlingsee, vest for Havel.
Elvens avsluttende løp og munning i Havel ble endret på 1800-tallet, da Plane brakte med seg så mye sand og jord at det skapte vanskeligheter for skipstrafikken i Havel.

Landskapet

Plane fremstår med rent vann i hele sitt løp og slynger seg i myke meandere gjennom landskapet. Den passerer grønne enger og beitemarker. Det er ørret i elven og det er oppført en rekke møller langs elveløpet.
Kildeområdet til Plane ble naturvernområde i 1967.
Japan Tobacco

Historie

Selskapet har sin opprinnelse i 1898. Det ble et aksjeselskap i 1949 som Japan Tobacco and Salt Public Corporation. Japan Tobacco var et statlig monopol til 1985, da det ble et offentlig selskap.
To tredeler av selskapet var eid av det japanske finansdepartementet fram til juni 2004. Den japanske statens andel er nå 50 prosent. R.J. Reynolds er ei avdeling av Japan Tobacco. I 1999 ble de to selskapene enige om internasjonal produksjon, markedsføring og salg av konsernets sigaretter. Blant annet Camel, Salem, og Winston.
Japan Tobacco opererer også innen matvarer, legemidler, prosjektering og i eiendom. 
I april 2007 kjøpte Japan Tobacco opp selskapet Gallaher Group plc, i noe som er den største overtakelsen i japansk historie.

Marked

Japan Tobacco kontrollerer 66,4% av sigarett-markedet i Japan og vil søke etter flere selskapsovertakelser fra 2009.
Conrad Langaard AS driver med salg og distribusjon av Japan Tobaccos produkter i Norge. Noen av produktene er Camel, Salem, Benson & Hedges og Level. Conrad Langaard AS sysselsatte 48 årsverk i 2007 og omsatte for 236 millioner kroner. CL er eid av Olav Thon Gruppen.
Fallos

Fallos (engelsk og latin phallus, gresk phallos) betyr penis, altså det mannlige kjønnsorgan. Mer sjelden kan ordet også referere til klitoris hos kvinner når den er seksuelt stimulert. Begrepet benyttes om et hvilket som helst objekt som kan minne om en ereksjon (stiv penis), eller mannlig seksualitet. Dette kan for eksempel være et tårn eller et kneisende fjell. William Shakespeare benyttet ofte falliske symboler i sine teaterstykker, som for eksempel sverd og kniver, som henvisninger på maskulinitet.

I historien

Man har funnet falliske symboler i fornminner, eksempelvis den hvite stein på Dønna i Nordland, som visuelt er en avbildning av en penis og indirekte er et symbol på en fruktbarhetskult. Også i utlandet er funnet mange tilsvarende gjenstander, særlig i det antikke Hellas og i Roma. I India er en fallos et symbol på guden Shiva. 
Den eldste representasjon på mannlig seksualitet som er funnet er en skulpturert og polert steinfallos funnet i Tyskland, i nærheten av Ulm. Den ble funnet i den berømte grotten Hohler Fels. Objektet er 20 cm langt og 3 cm i vidde, og er blitt datert til å være 28 000 år gammelt. Forskerne kan ikke se bort fra at gjenstanden også har vært benyttet som en dildo, det vil si et seksuelt hjelpemiddel.
The Massacre

The Massacre er et musikkalbum av den amerikanske hiphop-artisten 50 Cent og ble sluppet ut 3. mars 2005. Albumet solgte 1,14 millioner de første fire dagene, 10.1 millioner totalt.
Sammy Lee

Karriere som spiller

Lee fikk en ungdomskontrakt med Liverpool da han var 16 år i 1975, og han spilte seg oppover i forskjellige ungdomslag før han gjorde sin debut for førstelaget til Liverpool 8. april 1978. Lee kom inn som innbytter allerede i det 6. minutt for skadede David Johnson i hjemmekampen på Anfield mot Leicester. Han scoret sitt første mål i denne kampen, da han scoret i det 56. minutt. Liverpool vant kampen 3-2.
Lee spilte regelmessig fra 1980, og selv om han var liten av vekst, ble han anerkjent som en midtbanespiller med gode pasninger, gode løp og i tillegg et godt skudd.
I 1981 var Lee med å vinne både ligacupen og Serievinnercupen med Liverpool. Han var også med da Liverpool vant 1. divisjon året etter.
Han spilte fast for Liverpool helt frem til 1985, da han ble skadet, og var med på å vinne en rekke medaljer for de røde i denne perioden. I august 1986 skiftet han klubb til Queens Park Rangers. Her ble han kun en sesong, og han flyttet til Spania for å spille for Osasuna i 1987. Han ble i Spania frem til 1990 da han flyttet tilbake til England for å spille for Southampton. Han spilte en sesong i klubben før han gikk til Bolton som ble den siste klubben i hans karriere som spiller. Han la opp karrieren som spiller i 1991.
Lee er pr. 10. mai 2007 nr. 15 over listen over spillere med flest kamper i ligacupen for Liverpool. Totalt spilte han 295 kamper og scoret 19 mål for de røde.
Han spilte 14 landskamper og scoret to mål for England. Han fikk også 6 kamper for det engelske U21-landslaget.

Karriere som trener

Hans tidligere kaptein på Liverpool Graeme Souness, inviterte Lee til å bli en del av trenerstaben i Anfieldklubben i 1993. Her ble han værende, og fortsatte som trener under både Roy Evans og Gérard Houllier. Under Houllier ble han forfremmet fra trener for reservelaget til å bli trener for førstelaget til Liverpool.
I 2001 ble Lee ansatt som deltidstrener for det engelske landslaget som var trent av Sven-Göran Eriksson. I juli 2004 ble denne jobben permanent, og han sa da opp jobben som trener i Liverpool.
I 2005 ble han ansatt som assistentmanager i Bolton, under Sam Allardyce, og den 30. april 2007 ble han ansatt som manager i klubben, da Allardyce trakk seg fra stillingen. Lee ble etterhvert sparket som manager i oktober, etter bare seks måneder med ansvaret etter flere dårlige resultater. 
I mai 2008 fikk han så jobben som assistentmanager i Liverpool under manager Rafael Benitez. Benitez uttalte at «... vi har ikke hentet Sammy tilbake bare fordi han pleide å spille for klubben, eller fordi han også tidligere har vært trener her. Han er en meget rutinert og høyt respektert trener, og hans anseelse gjorde at han stod frem som den fremste kandidaten til stillingen». Lees karriere i bl.a. den spanske klubben Osasuna og det faktum at han snakker flytende spansk, var også med i å sikre ham stillingen. I juni 2011 ble det kjent at Sammy Lee hadde sagt opp jobben som assisterende manager for Liverpool under Kenny Dalglish.
Australian Open 2013

Australian Open 2013 er en tennisturnering som foregikk i Melbourne Park i Melbourne i den australske delstaten Victoria i perioden 14. til 27. januar 2013. Turneringen var den 101. gangen Australian Open avholdes og årets første «Grand Slam»-turnering. Turneringen bestod av konkurranser for profesjonelle tennisspillere innen single, dobbel og miksdobbel. Juniorer og rullestolspillere konkurrerte i single og dobbel.
Hochrhein

Hochrhein («Høyrhinen») er navnet brukt i Tyskland på den delen av elven Rhinen som renner vestover fra grensesjøen Bodensjøen til byen Basel i Sveits, 
I vest utgjør Rhinen grensen mellom Tyskland og Sveits, mens i øst har Sveits også områder nord for Rhinen. Her omgir landet den tyske enklaven Büsingen og Rhinfallet.
Strekningen måler 170 km (målt fra Konstanz til Basel), og utgjør en av de fire tyske delene av Rhinen (Hochrhein, Øvre Rhinen, Midtre Rhinen og Nedre Rhinen).
I Sveits refererer lignende navn til andre deler av elven.
Ved byen Schaffhausen ligger fossen Rhinfallet, Europas største foss
Vanderkloof-demningen

Vanderkloof-demningen (afrikaans: Vanderkloofdamm) er en demning med et vannkraftverk i elva Oranje, beliggende 130 km nedenfor Gariepdemningen og 100 km nordvest for Colesberg, i provinsen Northern Cape i det sentrale Sør-Afrika.
Demningen er en 765 meter lang og 108 meter høy gravitasjons-buedam i betong, og demmer opp et 133,4 km² stort vannreservoar, det nest største i Sør-Afrika.
Anlegget har en utbygd produksjonskapasitet på 240 MW fordelt på 2 turbiner à 120 MW hver. Operatør er det statlige energiselskapet Eskom. Anlegget ble åpnet i 1977, etter seks års arbeider.